Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 424

b) banki és egyéb pénzügyi szolgáltatások (a biztosítás kivételével): i. lakossági betét- és más visszafizetendő pénzeszközök gyűjtése; ii. mindenfajta hitelezés, ideértve a fogyasztási hiteleket, jelzáloghitelt, hitelfaktorálást és a kereskedelmi ügyletek finanszírozását; iii. pénzügyi lízing; iv. minden fizetési és pénzátutalási szolgáltatás, ideértve a hitel-, terhelési és betéti kártyákat, utazási csekkeket, banki váltókat; v. garanciák és kötelezettségvállalások; vi. saját vagy az ügyfél számlájára folytatott kereskedés, ideértve a tőzsdei, a közvetlen eladási vagy egyéb módozatokat, az alábbiak szerint: A) pénzpiaci instrumentumokat (ideértve a csekkeket, váltókat, letéti jegyeket); EU/KR/hu 127 B) devizaműveleteket; C) származékos termékeket, ideértve egyebek mellett a határidős és opciós szerződéseket; D) árfolyam- és kamatláb instrumentumokat, ideértve olyan termékeket, mint a swap és határidős kamatláb- és árfolyam szerződések; E) átruházható értékpapírokat; és F) egyéb forgatható instrumentumokat, pénzügyi eszközöket, ideértve a nemes fémeket; vii. mindenfajta értékpapír kibocsátásában való részvétel, ideértve a jegyzési garanciavállalást és kibocsátói tevékenységet (nyilvánosan és zárt körben egyaránt) és az ilyen kibocsátásokkal összefüggő szolgáltatások nyújtását; viii. pénzközvetítés; ix. vagyonkezelés, úgymint készpénz- vagy portfóliókezelés, a közös befektetések minden formájának szervezése, nyugdíjalap-kezelés, vagyonkezelői és letéti szolgáltatások; x. pénzügyi eszközök elszámolásával és kiegyenlítésével összefüggő szolgáltatások, ideértve az értékpapírokat, a származékos termékeket és az egyéb forgatható instrumentumokat; EU/KR/hu 128 xi. pénzügyi információk nyújtása és továbbítása, pénzügyi adatfeldolgozás és ezzel kapcsolatos szoftverek; xii. tanácsadás, közvetítés és más kiegészítő pénzügyi szolgáltatások az i)–xi) pontban felsorolt tevékenységek vonatkozásában, ideértve hitelreferenciát és -elemzést, a befektetési és portfólió-kutatást és tanácsadást, felvásárlással, illetve vállalkozási szerkezetátalakítással és stratégiával összefüggő tanácsadást. pénzügyi szolgáltató: a Fél területén letelepedett olyan természetes vagy jogi személy, amely pénzügyi szolgáltatást nyújt vagy kíván nyújtani. A „pénzügyi szolgáltató” kifejezés azonban nem terjed ki az állami szervekre. Az állami szerv az alábbiakat jelenti:

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes